ΡΩΜΗ, ΙΤΑΛΙΑ 13 ΜΑΪΟΥ 1981
Ήθελα ν' αφήσω στην ιστορία ένα σημάδι και να φύγω.
Σκεφτόμουν να πυροβολήσω τη βασίλισσα της Αγγλίας.
Τον Ρέιγκαν τον είχαν ήδη πυροβολήσει.
Οπότε, έμενε μόνο ο πάπας.
Μη φοβάστε.
Ανοίξτε την καρδιά σας στον Χριστό.
Στην πλατεία Αγίου Πέτρου στο Βατικανό εμφανιζόταν τακτικά
σε αμέτρητους πιστούς.
Εδώ και στα ταξίδια του στο εξωτερικό, αρνείται μέτρα προστασίας
και πηγαίνει σε απόσταση αγγίγματος απ' τον λαό.
Σκοπός μου ήταν να σκοτώσω τον πάπα και ν' αυτοκτονήσω.
Αυτό ήταν το σχέδιό μου.
Τα θυμάμαι όλα.
ΚΕΝΤΡΙΚΗ ΥΠΗΡΕΣΙΑ ΠΛΗΡΟΦΟΡΙΩΝ
ΑΠΟΡΡΗΤΟ
ΙΣΤΟΡΙΕΣ ΚΑΤΑΣΚΟΠΕΙΑΣ
ΤΟ ΣΧΕΔΙΟ ΓΙΑ ΤΟΝ ΦΟΝΟ ΤΟΥ ΠΑΠΑ
ΠΛΑΤΕΙΑ ΑΓΙΟΥ ΠΕΤΡΟΥ, ΒΑΤΙΚΑΝΟ, ΡΩΜΗ 13 ΜΑΪΟΥ 1981, 4:30 μ.μ.
Θυμάμαι τη 13η Μαΐου.
Όταν ξύπνησα,
πήγα στην Πιάτσα ντέλα Ρεπούμπλικα.
Ήταν μέρα με λιακάδα.
Υπήρχαν δεκάδες χιλιάδες άνθρωποι.
Ήμουν σαν τουρίστας.
Πήγα κοντά στον οβελίσκο
και με πλησίασε ένας αστυνομικός με πολιτικά.
Με κοίταζε αρκετά λεπτά.
Τον κοίταξα κι εγώ,
και έφυγε.
Ακούω μια φασαρία,
"Ζήτω ο πάπας!"
Μια ενέργεια, κάτι ανεξήγητο με τράβηξε μπροστά.
Πολύς κόσμος φώναζε
"Ζήτω ο πάπας!"
Καθώς περνούσε ο πρώτος γύρος του πάπα,
ήταν αδύνατον να κάνω κίνηση, γιατί με εμπόδιζε ένα παιδί.
Θα ήταν τρομερό να την πυροβολήσω.
Μετά έκανε δεύτερο γύρο,
και συνέβη αυτό που έχει ήδη γραφτεί.
Θα έριχνα κι άλλους πυροβολισμούς…
αλλά το εκπληκτικό είναι ότι κόλλησε το όπλο.
Με δύο βολές, κόλλησε.
Θυμάμαι ότι περιστέρια…
ΣΤΑΝΙΣΛΑΒ ΤΖΙΒΙΣ ΑΡΧΙΕΠΙΣΚΟΠΟΣ ΚΡΑΚΟΒΙΑΣ
…πέταξαν αναστατωμένα,
και φαινόταν ότι ο πάπας έχανε τη δύναμή του.
Καταλάβαμε ότι είχε τραυματιστεί και έπεσε στο πλάι.
Τον στήριξα πάνω μου και τον ρώτησα αν πονούσε.
Είπε ναι και μου έδειξε πού.
Η σφαίρα διαπέρασε το σώμα του.
Έπεσε κάτω μπροστά μου, ανάμεσα σ' εμάς και στο όχημα.
Αφού κόλλησε το όπλο,
το άφησα να πέσει και κάποιος με έπιασε.
Ένα δυνατό χέρι.
Έμαθα ότι ήταν μια μοναχή, η Λουτσία.
Ο κόσμος σταμάτησε να γυρίζει.
ΠΟΛΥΚΛΙΝΙΚΗ ΑΓΚΟΣΤΙΝΟ ΤΖΕΜΕΛΙ
Ο πάπας Ιωάννης Παύλος κάνει σταθερή πρόοδο,
αλλά κινδυνεύει ακόμη.
Η μετεγχειρητική ανάρρωση
του Ιωάννη Παύλου Β' ολοκληρώθηκε.
Ο οργανισμός του λειτουργεί κανονικά.
ΣΟΦΙΑ, ΒΟΥΛΓΑΡΙΑ ΣΗΜΕΡΑ
Είμαι δημοσιογράφος βουλγαρικής καταγωγής.
Ερευνώ την υπόθεση 10 χρόνια.
Ενδιαφέρθηκα για την επίθεση κατά του Ιωάννη Παύλου Β'
αμέσως μετά την πτώση του Τείχους του Βερολίνου.
Η νέα δημοκρατικά εκλεγμένη κυβέρνηση της Βουλγαρίας
αποφάσισε, κατόπιν αιτήματος των ΗΠΑ,
να ξεκινήσει νέα έρευνα για την απόπειρα δολοφονίας του πάπα.
Πολύ γρήγορα μετά τη σύλληψή του στην πλατεία Αγίου Πέτρου,
ο Αλί Αγκτσά παρουσιάζεται στο δικαστήριο. Γίνεται πολύ γρήγορη ανάκριση.
Δηλώνει ότι ενήργησε μόνος.
Οργανώνεται αρκετά γρήγορη δίκη,
στην οποία καταδικάζεται σε ισόβια κάθειρξη.
Ο Μεχμέτ Αλί Αγκτσά κρίνεται
ένοχος των κατηγοριών
και καταδικάζεται σε ισόβια κάθειρξη.
Η επίθεση κατά του Ιωάννη Παύλου Β'
έχει αέρα συνωμοσίας,
αέρα κατασκοπείας γύρω της,
ο οποίος έχει συναρπάσει πολλούς.
Αν υπάρχουν, όμως, τόσες συνωμοσίες,
ο λόγος είναι πως πολλές μυστικές υπηρεσίες
έχουν εμπλακεί στην υπόθεση,
που είναι η πιο εμβληματική υπόθεση της εποχής του Ψυχρού Πολέμου.
Η ΘΕΩΡΙΑ ΤΩΝ ΓΚΡΙΖΩΝ ΛΥΚΩΝ
Ένας μοναχικός λύκος είναι τέλειος
επειδή δεν μπορεί να συσχετιστεί με μια οργάνωση όπως οι Γκρίζοι Λύκοι,
που είναι φασιστική, εγκληματική οργάνωση με σχέσεις με τη μαφία.
Οι Γκρίζοι Λύκοι, οι οποίοι ήταν, ας πούμε,
εθνικιστές, ήθελαν την επαναφορά
μιας διεθνούς παντουρκικής ενότητας.
Ο αρχηγός της οργάνωσης, ο Αλπαρσλάν Τουρκές,
που αποκαλείται επίσης μπασμπούγ, φίρερ,
ήταν συνεργάτης της Γκεστάπο στον Β' Παγκόσμιο Πόλεμο.
Αυτό έκανε τους Γκρίζους Λύκους
έναν συνδυασμό του τουρκικού εθνικισμού,
ακροδεξιών ιδεών, φασιστικών και ναζιστικών ιδεών,
με την πεποίθηση ότι είναι απαραίτητη η υπεράσπιση μιας καθαρής τουρκικής φυλής
και η αποβολή όλων των Κούρδων,
Αρμενίων ή Χριστιανών, εφόσον είναι αλλόθρησκοι.
Στην Τουρκία, υπήρχε η πιθανότητα κομουνιστικής επανάστασης.
Έπρεπε να εμποδιστεί,
με θεμιτά ή αθέμιτα μέσα, με δολοφονίες, με φόνους.
Έτσι, οι Γκρίζοι Λύκοι χρησιμοποιήθηκαν γι' αυτά τα αδικήματα.
Ουσιαστικά, τους χρησιμοποίησε η CIA
στον αντικομουνιστικό πόλεμο.
Οι Γκρίζοι Λύκοι ήταν αυτοί που χρησιμοποιήθηκαν
στο δίκτυο stay-behind στην Τουρκία.
Το stay-behind σχηματίστηκε στο τέλος του Β' Παγκοσμίου Πολέμου
ως πρωτοβουλία των ΗΠΑ και του Πενταγώνου,
υπό την αιγίδα του ΝΑΤΟ.
Επρόκειτο για δημιουργία ολόκληρου δικτύου αδρανών μυστικών ομάδων
βίαιων ακροδεξιών οργανώσεων
στις χώρες μέλη του ΝΑΤΟ.
Στρατολογούσαν νέους και τους εκπαίδευαν
για να χρησιμοποιηθούν
σε περίπτωση που τη Σοβιετική Ένωση επιχειρούσε ξανά εισβολή στην Ευρώπη.
Αυτοίοι νεαροί Τούρκοι, ώσπου ο τίτλος έγινε παράνομος, λέγονταν Γκρίζοι Λύκοι.
Συνδέονται, αν και έμμεσα,
ο Τουρκές και αυτός που προσπάθησε να σκοτώσει τον πάπα.
ΜΑΛΑΤΕΙΑ, ΤΟΥΡΚΙΑ
Πάντα ήμουν, ας πούμε,
στην πλευρά του προλεταριάτου,
γιατί προέρχομαι από οικογένεια χωρικών, εργατών.
Στη γειτονιά όπου παίζει και πάει σχολείο,
γνωρίζει, ως παιδί, τον φίλο του τον Οράλ Τσελίκ,
με τον οποίο θα παραμείνουν φίλοι όλη του τη ζωή.
Μαζί θα ανακαλύψουν και την ιδεολογία των Γκρίζων Λύκων.
Ο Αλί Αγκτσά θα ξεχωρίσει γρήγορα
σκοτώνοντας, με εντολή των Γκρίζων Λύκων,
τον διευθυντή έκδοσης της φιλελεύθερης εφημερίδας Milliyet Αμπντί Ιπεκτσί.
Από τότε ξεκινάει η πραγματική καριέρα του στην τρομοκρατία.
Βρέθηκα στη στρατιωτική φυλακή στο Κάρταλ.
Ήταν σχεδόν αδύνατον να δραπετεύσω από κει
χωρίς βοήθεια εκ των έσω.
Κάποιος το έκανε από αγάπη για τους Γκρίζους Λύκους.
Είχα ένα όπλο μαζί μου όταν δραπέτευσα.
Ήμουν αποφασισμένος.
Αν συνέβαινε οτιδήποτε, είχα 14 σφαίρες.
Θα σκότωνα όποιον έβρισκα μπροστά μου και θ' αυτοκτονούσα.
Βγήκε έτσι απλά απ' τη φυλακή μεταμφιεσμένος σε δεσμοφύλακα.
Οι φίλοι του, οι Γκρίζοι Λύκοι και όσοι τους βοηθούσαν,
του έδωσαν ό,τι χρειαζόταν.
Πέρασε από τέσσερις πόρτες, τέσσερα σημεία ελέγχου.
Ο φίλος του ο Οράλ Τσελίκ τον περιμένει σ' ένα αυτοκίνητο.
Μπαίνει μέσα και φεύγει.
ΚΩΝΣΤΑΝΤΙΝΟΥΠΟΛΗ, ΤΟΥΡΚΙΑ ΝΟΕΜΒΡΙΟΣ 1978
ΟΡΑΛ ΤΣΕΛΙΚ ΜΕΛΟΣ ΓΚΡΙΖΩΝ ΛΥΚΩΝ
Εγώ έβγαλα τον Αγκτσά απ' τη φυλακή, και μετά το σκάσαμε.
Τότε γράψαμε την απειλητική επιστολή στον πάπα.
Η εφημερίδα Milliyet δημοσιεύει την επιστολή του Αλί Αγκτσά,
που λέει ξεκάθαρα
"Δραπέτευσα από τη φυλακή για να σκοτώσω τον αρχηγό των σταυροφοριών,
τον πάπα Ιωάννη Παύλο Β', που θα έρθει στην Τουρκία,
που θα πατήσει στο έδαφος της Τουρκίας".
"Ο πάπας δεν πρέπει να έρθει. Αλλιώς θα τον σκοτώσω.
Ο μόνος λόγος που δραπέτευσα είναι για να δολοφονήσω τον πάπα".
Η ιδέα της επίθεσης στον Ιωάννη Παύλο Β'
φυσικά και συνδεόταν με την ιδεολογία των Γκρίζων Λύκων.
Εκείνοι πίστευαν ότι οι χριστιανοί πρέπει να εξαλειφθούν.
Εφόσον ήταν ο αρχηγός των χριστιανών, ο πάπας,
δεν προκαλεί έκπληξη ότι αποφάσισαν να επιτεθούν στον Ιωάννη Παύλο Β'.
ΤΟΥΡΚΙΑ
Όταν δραπέτευσα, πήγα στην Άγκυρα,
μετά πήγα στο Ερζερούμ,
και τέλος στο Ιράν.
Διέσχισα τα βουνά για να πάω στο Ιράν
με έναν λαθρέμπορο αλκοολούχων ποτών.
Σύντομα ο Αγκτσά επιστρέφει στην Τουρκία.
ΚΩΝΣΤΑΝΤΙΝΟΥΠΟΛΗ
Από εκεί, θα προσπαθήσουν να του βρουν νέα διαβατήρια, νέα ταυτότητα,
και να τον στείλουν, αυτήν τη φορά, στην Ευρώπη.
Ο Αγκτσά πέρασε πρώτα από τη Βουλγαρία.
ΤΟΥΡΚΙΑ
ΒΟΥΛΓΑΡΙΑ
Η Βουλγαρία είναι προορισμός διαμετακόμισης,
είναι πέρασμα για την Ευρώπη.
Μετά από λίγο,
βρήκα τουρκικό διαβατήριο, το ίδιο διαβατήριο
που είχα την ημέρα της απόπειρας δολοφονίας του πάπα.
Τότε η Σόφια ήταν στέκι για λαθρέμπορους κάθε είδους,
όπλων, ναρκωτικών, ποτών, τσιγάρων.
ΞΕΝΟΔΟΧΕΙΟ ΒΙΤΟΣΑ
Ο Αλί Αγκτσά χτυπάει την πόρτα του δωματίου 911
ενός πολυτελούς ξενοδοχείου στη Σόφια.
Σε εκείνο το ξενοδοχείο κάνει παρέα με πολλούς άλλους Τούρκους
που, λίγο ή πολύ,
εμπλέκονται στην υπόθεση της επίθεσης στον Ιωάννη Παύλο Β'.
Του έδωσαν λεφτά.
Το ξενοδοχείο Βιτόσα.
Σ' εκείνο το ξενοδοχείο γνώρισα τον Ομάρ Μερσάν.
Είναι διευκολυντής, λαθρέμπορος, φίλος μου.
Όλα τα υπόλοιπα είναι μυθοπλασία,
παραμύθια, ας πούμε.
ΒΙΕΝΝΗ, ΑΥΣΤΡΙΑ
Θα πάει πολλές φορές στη Γερμανία. Και στην Αυστρία.
Πολλά μέλη των Γκρίζων Λύκων είχαν την έδρα τους στη Βιέννη.
Ο κομάντο αρχίζει να ψάχνει για όπλα.
Είναι προφανές ότι, με σύσταση ορισμένων υπηρεσιών πληροφοριών,
στέλνονται σε έμπορο όπλων.
Το πιστόλι το αγοράσαμε στη Βιέννη.
Δύο πιστόλια αγοράσαμε,
για 2.000 ή 3.000 ευρώ, δεν θυμάμαι.
Και τελικά ο τύπος ήταν ναζί.
Ο έμπορος των όπλων ήταν ναζί.
Σύμπτωση ήταν, πιθανότατα.
Αγοράζουν τέσσερα πιστόλια.
Δεν είναι ό,τι κι ό,τι, είναι Browning εννέα χιλιοστών.
Είναι εξαιρετικά ισχυρά όπλα, που μπορούν να σκοτώσουν οπωσδήποτε.
Ο Αλί Αγκτσά παίρνει δύο.
ΒΙΕΝΝΗ
ΡΩΜΗ
Και επιστρέψαμε στη Ρώμη.
Εκτελέσαμε την επίθεση στον πάπα.
Η ΥΠΟΘΕΣΗ ΤΗΣ KGB
ΦΑΜΠΙΟ ΜΑΡΚΕΖΕ ΡΑΓΚΟΝΑ ΔΗΜΟΣΙΟΓΡΑΦΟΣ
Η μυστική υπηρεσία της Σοβιετικής Ένωσης, η KGB,
πρέπει να εμπλεκόταν στην επίθεση.
Υπήρχε ο φόβος ότι ο Ιωάννης Παύλος Β'
μπορεί να συνέβαλλε στη διάλυση της Σοβιετικής αυτοκρατορίας, της ΕΣΣΔ.
Πολλά χρόνια πριν την εκλογή του Ιωάννη Παύλου Β',
η KGB προέβλεπε την εκλογή του Κάρολ Βοϊτίλα ως πάπα.
Έχουμε πάπα.
Τον καρδινάλιο Βοϊτίλα.
Ο Ιωάννης Παύλος Β' ήταν ο πρώτος αλλοδαπός πάπας
μετά από παράδοση Ιταλών παπών επί πολλούς αιώνες.
Και αυτός ο αλλοδαπός πάπας ήταν από την Ανατολική Ευρώπη,
που τότε ήταν υπό κομουνιστικό καθεστώς.
Η Σοβιετική Ένωση ήθελε την Πολωνία στη σφαίρα επιρροής της,
υπό τον έλεγχό της.
Ο Ιωάννης Παύλος Β', όμως, έδινε θάρρος στους Πολωνούς,
που, κατά κάποιο τρόπο, είχαν επαναστατική διάθεση ενάντια στο καθεστώς.
Εξεγέρθηκαν, και γνωρίζουμε τις μεγάλες διαδηλώσεις
που οργάνωνε η Αλληλεγγύη, το πολωνικό συνδικάτο.
Εθνική απεργία, με αρχηγό τον Λεχ Βαλέσα,
συγκλόνισε εκ κομουνιστικών θεμελίων την Πολωνία.
Ο Βαλέσα και οι ακόλουθοί του κέρδισαν μια επαναστατική παραχώρηση.
Πρώτη φορά σε μαρξιστικό κράτος, η κυβέρνηση δέχτηκε
το δικαίωμα των εργατών να οργανώνουν ανεξάρτητα σωματεία.
Και, όταν εκλέγεται ο Ιωάννης Παύλος Β', η KGB τρέχει να κρυφτεί.
Υπάρχουν σχέδια και συζητήσεις για μέτρα
κατά αυτού του βίαιου αντικομουνιστή,
του Ιωάννη Παύλου Β'.
Υπήρχαν σχέδια διείσδυσης στο Βατικανό,
και κρυφής ανέλιξης στις κεντρικές αίθουσες του Βατικανού,
από άντρες με δεσμούς με την KGB.
Προφανώς, ως πάπας, είσαι μεγάλος πόλος εξουσίας
και έχεις την ικανότητα να επηρεάζεις σχεδόν ολόκληρο τον κόσμο,
άρα αναπόφευκτα γίνεσαι επίκεντρο ενδιαφέροντος
όλων των μυστικών υπηρεσιών του κόσμου.
Εκείνα τα χρόνια μετά την επίθεση
ήταν πολύ δύσκολα στη διεθνή πολιτική.
Το Βατικανό τότε ήταν γεμάτο κατασκόπους.
Απ' όλο τον κόσμο.
Υπήρχαν κατάσκοποι της KGB.
Πράκτορες της πολωνικής και της τσεχοσλοβακικής υπηρεσίας πληροφοριών,
της γερμανικής Στάζι.
Υπήρχαν άντρες της CIA.
Οι πιο δραστήριες μυστικές υπηρεσίες στο Βατικανό
ήταν σίγουρα εκείνες της Ανατολικής Ευρώπης.
Λέγομαι Τομάς Τουρόφσκι.
Είμαι συνταγματάρχης εν αποστρατεία
της πολωνικής μυστικής υπηρεσίας.
Ήμουν 20 χρονών.
Ήμουν φοιτητής.
Ο συνταγματάρχης με κάλεσε και είπε
"Αν θες να δουλέψεις για την πολωνική μυστική υπηρεσία,
θα σε στηρίξω.
Έχεις 24 ώρες να αποφασίσεις.
Και ξέχνα αυτήν τη συνάντηση".
Μετά από 24 ώρες, είπα ναι.
Ήμουν ο αριθμός 10682. Είχα ήδη λάβει εντολές.
"Αποφασίσαμε να μπεις
στο θρησκευτικό τάγμα των Ιησουιτών.
Θα ακολουθήσεις καριέρα ως Ιησουίτης
για να αποκτήσεις πρόσβαση σε στρατηγικές πληροφορίες για το ΝΑΤΟ".
Είπαν "Άκου.
Οι πνευματικοί πατέρες και οι εξομολογητές όλων των ειδικών υπηρεσιών
που έχουν αναλάβει την ασφάλεια των βάσεων του ΝΑΤΟ στην Ιταλία
είναι, κατά κύριο λόγο, Ιησουίτες ιερείς.
Πρέπει να φτάσεις μέχρι εκεί.
Από εκεί θα παίρνεις πληροφορίες
που δεν γίνεται να λάβουμε με άλλα μέσα".
Πρέπει να το πούμε ότι πριν πάει στη Ρώμη, είχε γνωρίσει τον Ιωάννη Παύλο Β',
όταν ήταν αρχιεπίσκοπος Κρακοβίας.
Επομένως, υπήρχαν δεσμοί μεταξύ των οικογενειών,
μεταξύ της οικογένειάς του και του Ιωάννη Παύλου Β'.
Επομένως, ως μυστικός πράκτορας, κατάφερε να φτάσει στο Βατικανό, στη Ρώμη,
με σύσταση του Κάρολ Βοϊτίλα, του καρδινάλιου της Κρακοβίας.
Όταν, όμως, το '78, ο Ιωάννης Παύλος Β' εκλέχθηκε πάπας,
η αποστολή του άλλαξε άρδην.
Οι εντολές του από εκείνη τη στιγμή
ήταν να μάθει τα πάντα για τον Ιωάννη Παύλο Β',
τον οποίο, όπως ξέρουμε καλά,
η KGB σχεδίαζε να τον εξοντώσει, να τον εξαλείψει σωματικά
αν ο Ιωάννης Παύλος Β' ανακατευόταν με τα σχέδιά της.
Ο Τουρόφσκι είναι εκεί για να καταλάβει τι κάνει ο Ιωάννης Παύλος Β',
πώς κινείται, πού πάει, τι πιστεύει.
Ο Τουρόφσκι, όμως, λέει πως σκοπός του ήταν να τον προστατεύσει,
να διασφαλίσει την ενίσχυση της ασφάλειας ώστε να αποφευχθεί επίθεση εναντίον του.
Όταν ο Βοϊτίλα έγινε πάπας, τα κεντρικά μού είπαν σχεδόν αμέσως
"Στο εξής πρέπει να κάνεις το παν
για να φροντίζεις να είναι ασφαλής ο πάπας".
Πριν την επίθεση,
κοίταζα μια αναφορά της υπηρεσίας παρακολούθησης του Βατικανού.
Υπήρχαν πρωτάκουστα πράγματα.
Στις ακροάσεις της Τετάρτης,
ήταν δίπλα στο αυτοκίνητο, στο όχημα του πάπα,
αλλά δεν υπήρχε κανείς μέσα στο όχημα, κάτι που ήταν απαραίτητο.
Το καθήκον τους σε κρίσιμο περιστατικό είναι να καλύψουν με το σώμα τους
το αντικείμενο που υπερασπίζονται.
Ο πάπας με ρώτησε "Τομάς, ποια είναι η αληθινή αποστολή σου;"
Απάντησα πως αληθινή αποστολή μου είναι να υπηρετώ την πατρίδα
και να φροντίζω για την ασφάλεια του Άγιου Πατέρα.
Μάλιστα, σύμφωνα με την εκδοχή του Τομάς Τουρόφσκι,
ήταν σημαντικό για το σοβιετικό μπλοκ
να φροντίσει ώστε, αν πάθαινε κάτι ο πάπας,
να μην έπεφτε πάνω τους κανένα φταίξιμο.
ΣΕΠΤΕΜΒΡΙΟΣ 1981 ΦΥΛΑΚΗ ΣΤΟ ΑΣΚΟΛΙ ΠΙΤΣΕΝΟ, ΙΤΑΛΙΑ
Δύο μήνες μετά την έναρξη της ποινής του,
ο Αλί Αγκτσά ζητάει να κάνει νέες αποκαλύψεις.
Η εμπειρία μου στην έρευνα γι' αυτήν την υπόθεσης είναι πολλών ετών.
Παρά, όμως, τις… απομυθοποιήσεις,
δεν έχασα τον ενθουσιασμό μου.
Θα συνέχιζα ακόμα και σήμερα.
Από την αρχή, ο Αλί Αγκτσά υποκρινόταν
σχεδόν συνεχώς.
Πίστευε ότι μας έπαιρνε απ' το χέρι
και μας πήγαινε κάπου, και μετά μας έδιωχνε.
Εκείνη την εποχή έγινε γρήγορα η σύνδεση με τη Βουλγαρία,
βάσει των δηλώσεων του ίδιου του Αλί Αγκτσά.
ΤΑ ΙΧΝΗ ΠΡΟΣ ΤΗ ΒΟΥΛΓΑΡΙΑ
Απαντήστε στη διαβεβαίωση…
Επιβεβαιώνω όσα είπα.
Η δολοφονία του πάπα ήταν επιθυμία
της βουλγαρικής μυστικής υπηρεσίας και εμείς, οι Τούρκοι,
ενεργήσαμε με την υποκίνηση της βουλγαρικής μυστικής υπηρεσίας.
Ο Αλί Αγκτσά είναι άτομο
που λειτουργεί με ζωώδη ένστικτο
για να βρίσκει τρόπο να διαφεύγει από καταστάσεις,
να διαπραγματεύεται κάτι,
να λέει αυτό που θέλει ν' ακούσει ο άλλος
για να καταφέρει να πάρει αυτό που θέλει.
Είναι αποφασισμένος.
Ο Αλί Αγκτσά δέχεται επίσκεψη από τη μυστική υπηρεσία,
αλλά και από έναν επιχειρηματία που συνοδεύεται από έναν Αμερικανό.
Ο Αγκτσά λέει πως δεν ξέρει ποιος ήταν.
Του καθιστούν σαφές, όμως, ότι θα του παρέχουν
τα απαραίτητα στοιχεία για να εμπλέξει τους Βούλγαρους.
Όσο για τη βουλγαρική σύνδεση,
γνωρίζουμε ότι ήταν ένα σχέδιο με το οποίο εμπλεκόταν η CIA.
Πιστεύω ότι εμπλέκονταν και το Πεντάγωνο και ο Λευκός Οίκος.
Λέγεται πως ο πρόεδρος Ρέιγκαν είχε δώσει εντολή στους διευθυντές της CIA
να βρουν στοιχεία ότι το Κρεμλίνο είχε διατάξει την επίθεση στον πάπα.
Ήμασταν στο απόγειο του Ψυχρού Πολέμου.
Μόλις είχε αναλάβει πρόεδρος ο Ρόναλντ Ρέιγκαν.
Ήταν ευκαιρία
να ενταθεί η αντιπαράθεση μεταξύ των δύο μπλοκ και το δόγμα
που, όταν έσκασε η υπόθεση της βουλγαρικής σύνδεσης,
έγινε ο βασικός προβληματισμός των Ηνωμένων Πολιτειών,
οι οποίες, με βάση αυτό, κήρυξαν πόλεμο στην "αυτοκρατορία του κακού".
Μάλιστα, η επίθεση στον Ιωάννη Παύλο Β'
φούντωσε το δόγμα της αυτοκρατορίας του κακού,
που καθοδηγούσε τη στρατηγική και τις σχέσεις μεταξύ των δύο μπλοκ
όλη τη δεκαετία του 1980.
Θα προτιμούσα να δω τις κόρες μου να πεθαίνουν τώρα,
πιστεύοντας ακόμα στον Θεό,
παρά να μεγαλώσουν στον κομουνισμό
και να πεθάνουν μια μέρα χωρίς να πιστεύουν πια στον Θεό.
Η CIA απέκτησε νέο διευθυντή, τον Γουίλιαμ Κέισι, ακροδεξιό ιδεολόγο,
ο οποίος ήθελε ειδική εκτίμηση
της ανάμειξης των Σοβιετικών στο σχέδιο δολοφονίας του πάπα.
Υπάρχουν και άρθρα,
συγκεκριμένα τα άρθρα της Κλερ Στέρλινγκ,
που είχε στενή σχέση με τον Κέισι, τον τότε διευθυντή της CIA.
Του άρεσαν τα κείμενά της για την τρομοκρατία,
οπότε εκείνη υπογράφει ένα άρθρο για το δίκτυο της KGB και της Βουλγαρίας.
Η βουλγαρική μυστική υπηρεσία δεν μπορεί να έδρασε μόνη της.
Έχουμε την κατάθεση πρώην διευθυντή της βουλγαρικής υπηρεσίας.
Η KGB, όμως, ευνοεί τις βουλγαρικές υπηρεσίες για τέτοιες επιχειρήσεις
επειδή είναι αφοσιωμένες και αξιόπιστες
και στελεχωμένες σε κάθε επίπεδο με Σοβιετικούς.
Η Διεύθυνση Επιχειρήσεων σε αυτό το επιχειρησιακό επίπεδο
ήθελε να ντροπιάσει τους Σοβιετικούς με κατηγορίες εμπλοκής στην επίθεση.
Αλλά ήταν περίπτωση μπούμερανγκ.
Η CIA το είπε στον ευρωπαϊκό τύπο, τον οποίο διάβαζε η Κλερ Στέρλινγκ,
η οποία το έβαλε στο βιβλίο και στα άρθρα της.
Και γύρισε στις ΗΠΑ. Αυτός είναι υπαρκτός κίνδυνος
όταν έχεις μυστική υπηρεσία πληροφοριών σε δημοκρατία.
Δεν πρέπει να γίνεται έτσι.
Πιθανολογούνταν η σύνδεση με τη Βουλγαρία
επειδή εμπλέκονταν Βούλγαροι, οι οποίοι, μάλιστα, δικάστηκαν.
Ένας άντρας συγκεκριμένα, ο Σεργκέι Άντονοφ.
Ήταν Βούλγαρος, διευθυντής της Baltic Air στη Ρώμη,
και συνελήφθη και πήγε σε δίκη.
Πρώτος εμφανίζεται στα ειδικά κλουβιά στην αίθουσα ο Σεργκέι Άντονοφ,
ο ένας Βούλγαρους κατηγορούμενους. Οι άλλοι δύο είναι στην πατρίδα τους.
Δύο Τούρκοι συνωμότες,
ο Μουσά Τσελεμπί και ο Ομέρ Μπάτζι, δικάζονται επίσης.
Το πρόβλημα με την υπόθεση της Βουλγαρίας
είναι ότι εξαρτάται από τα λόγια του Αγκτσά.
Έχει αλλάξει πολλές φορές τα λεγόμενά του,
και καθώς ξεκινά η εκπληκτική δίκη του, κανείς δεν ξέρει τι θα πει τώρα.
Τη μέρα της επίθεσης στον πάπα,
ο Άντονοφ ήταν στην πλατεία Αγίου Πέτρου με τον Αλί Αγκτσά.
-Αυτή η φωτογραφία; -Είναι ή δεν είναι ο Άντονοφ;
Πιστεύω πως είναι πιθανό.
Δεν το αποκλείω.
Υπάρχει μόνο μία αλήθεια.
Είμαι αθώος.
Δεν έχω την παραμικρή σχέση
με τα παραμύθια για τα οποία κατηγορούμαι.
Δεν έχω δει ποτέ, ούτε γνωρίζω,
δεν έχω γνωρίσει ποτέ το άτομο που με κατηγορεί.
Κάποια στιγμή, η έρευνα αποκάλυψε
ότι οι φωτογραφίες δεν έδειχναν τον Άντονοφ.
Είπαν πως ήταν πράκτορας της μυστικής υπηρεσίας.
Μετά κάποιος αποκάλυψε
ότι ήταν τουρίστας ή προσκυνητής, ένας Ούγγρος.
Λοιπόν, είναι απόλυτο φιάσκο.
Η σύνδεση με τη Βουλγαρία καταρρέει εντελώς στη δίκη.
Περιέργως, η δίκη καταλήγει
σε μια παράξενη απόφαση του δικαστηρίου,
δηλαδή ότι ο Άντονοφ και οι άλλοι δύο κατηγορούμενοι
αθωώθηκαν λόγω ανεπαρκών στοιχείων.
Η υπόθεση ότι η βουλγαρική μυστική υπηρεσία
ήταν εκείνη που οργάνωσε την απόπειρα δολοφονίας,
υποκινούμενη από τη Σοβιετική KGB,
αποδυναμωνόταν όλο και περισσότερο κατά τη διάρκεια των ερευνών μας.
Μετά από έρευνα δυόμισι ετών, οι δικαστές συνειδητοποίησαν
ότι είχε πει ψέματα 103 φορές.
Η ΘΕΩΡΙΑ ΤΟΥ ΒΑΤΙΚΑΝΟΥ
Υπάρχει μια φωτογραφία από τις 10 Μαΐου 1981 που δείχνει
τον Αλί Αγκτσά σε μια ενορία στη Ρώμη σε μια λειτουργία του Ιωάννη Παύλου Β'.
Είναι τρεις μέρες
πριν από την απόπειρα δολοφονίας του Ιωάννη Παύλου Β'.
Ο Αλί Αγκτσά είναι μερικά βήματα μακριά του.
Αφιερώσαμε πολύ χρόνο
στη μελέτη των επίσημων φωτογραφιών από το Βατικανό
και των φωτογραφιών που είχε βγάλει η αστυνομία μας
για να δούμε αν εμφανιζόταν ο Αγκτσά
σε κάποια από τις πολλές τελετές που γίνονταν στο Βατικανό.
Και αναγνωρίσαμε την εικόνα του
σε μια φωτογραφία από επίσκεψη του πάπα
στην εκκλησία Σαν Τομάσο ντ' Ακουίνο στα περίχωρα της Ρώμης.
Ζήτησα και από τον φωτογράφο του πάπα,
που έβγαλε εκείνη τη φωτογραφία,
να ξανακοιτάξει τη φωτογραφία και να μου πει ποιο άτομο βλέπει εκεί.
Δεν έχει αμφιβολία ότι είναι ο Αλί Αγκτσά.
Γιατί, όμως, ήταν εκεί; Ποιος τον άφησε να μπει;
Αυτό είναι αδύνατον,
γιατί εγώ κατέβηκα στον σταθμό Τέρμινι.
ΡΟΜΑ ΤΕΡΜΙΝΙ
Έφτασα στις 9:00 ή στις 10:00 το πρωί της Κυριακής
με τη βαλίτσα στο χέρι.
Πήγα στον ξενώνα Ίσα
γύρω στις 12:00 το μεσημέρι.
Δεν θα προλάβαινα να πάω στην ενορία στο Σαν Τομάσο.
Η φωτογραφία; Φαίνεται ότι δεν είμαι εγώ.
Ήταν η λεγόμενη ένδειξη για το Βατικανό,
σύμφωνα με την οποία υψηλά ιστάμενοι στην ιεραρχία του Βατικανού
ήθελαν την εξάλειψη του Ιωάννη Παύλου Β'.
Εγώ πιστεύω πως ο Ιωάννης Παύλος Β' είχε κάνει εχθρούς στο Βατικανό
επειδή αποφάσισε να στηρίξει, ακόμα και υπογείως, την Αλληλεγγύη.
Γιατί ασχολούμασταν με το Βατικανό;
Ίσως επειδή ήταν γνωστό πως υπήρχαν διαφωνίες
για την πολιτική για την Ανατολή, για τις σχέσεις με τη Σοβιετική Ένωση.
Υπήρχαν πολλοί εχθροί.
Εγώ πιστεύω πως έχει σχέση
με το κραχ της Τράπεζας του Βατικανού και την εξαφάνιση των δισεκατομμυρίων.
Ένα πολύ μεγάλο οικονομικό σκάνδαλο συνδέεται με την Τράπεζα του Βατικανού.
Συνειδητοποιήσαμε ότι χρησιμοποιούνταν για ξέπλυμα και μεταφορά χρημάτων.
Πιστεύεται ότι η και η μαφία ξέπλενε πολύ χρήμα μέσω αυτής.
Και, τελικά, αναρωτηθήκαμε, σχετικά με τα λεφτά του Βατικανού,
ποιος τα διαχειρίζεται και πώς;
Ενόχλησε πολλούς
η απόφαση του Ιωάννη Παύλου να ταράξει τα νερά.
Έπρεπε να το κάνει λόγω του σκανδάλου της Τράπεζας του Βατικανού.
Το ερευνούσε η δικαιοσύνη.
Εξελισσόταν σε διεθνές σκάνδαλο και εκείνος είχε καθήκον να κάνει κάτι.
Η εύρεση αρκετά τρελών ανθρώπων
που να θέλουν νεκρό τον πάπα, συνδέεται με τα χρήματα του Βατικανού.
Το Βατικανό λέει ότι δεν είχε ποτέ συναλλαγές με την τράπεζα Ambrosiano,
και ότι πληρώνουν τα 170 εκατομμύρια λίρες καλή τη πίστει.
Ένας τραπεζίτης στη Ρώμη το περιέγραψε αυτό ως ακριβή αθωότητα.
Αν η μαφία ήταν από πίσω,
τότε ένα δισεκατομμύριο ή ενάμισι δισεκατομμύριο
εξαφανίστηκε από τον λογαριασμό της τράπεζας Ambrosiano κατά τη χρεοκοπία.
Εγώ πιστεύω ότι ο Ιωάννης Παύλος Β' δεν γνώριζε
για την ανάμειξη της τράπεζας Ambrosiano, τη μαφία και το ξέπλυμα χρήματος,
το οποίο αποστελλόταν στην Πολωνία.
Η συμφωνία διαμορφώθηκε κεκλεισμένων των θυρών στην Τράπεζα του Βατικανού.
Ήταν συμφωνία κυρίων, τίποτα γραμμένο, χωρίς έγγραφα,
μόνο μεταφορά χρημάτων σε αντάλλαγμα για εγγυήσεις.
Ήταν φορολογικός παράδεισος.
Το Βατικανό χρησιμοποιούνταν για φοροδιαφυγή αλλά και για ξέπλυμα χρήματος,
είτε από τη μαφία είτε από άλλους.
Ήταν πολύ πρακτικό.
Η θεωρία μου είναι πως δεν υπήρχε θέληση να απαλλαγούν απ' τον πάπα,
αλλά να τον τρομάξουν.
Η επίθεση ήταν η τελευταία προειδοποίηση,
επειδή αν ήθελε κανείς να σκοτώσει τον πάπα,
θα αρκούσε να έχει σφαίρες με υδράργυρο.
Τότε, ένας τραυματισμός, ακόμα κι αν δεν ήταν επικίνδυνος, θα ήταν μοιραίος.
Με έναν νεκρό δεν διαπραγματεύεσαι.
Με έναν τρομαγμένο, όμως, ναι, βεβαίως.
Είχαν τοποθετηθεί μικρόφωνα σε διάφορα γραφεία στο Βατικανό.
Ο καρδινάλιος Κασαρόλι ήταν γραμματέας του κράτους.
Είχε επιβεβαιωθεί από ένα έγγραφο της ιταλικής μυστικής υπηρεσίας
πως βρέθηκαν κοριοί στο διαμέρισμά του.
Τον κατασκόπευαν.
Βρέθηκαν κοριοί, μικρόφωνα.
Παρακολουθούσαν αυτά τα δωμάτια.
Το ακόμα πιο σοβαρό είναι πως παρακολουθούσαν και τον Ιωάννη Παύλο Β'.
Ήταν σαφές ότι υπήρχαν μικρόφωνα και στα δικά του διαμερίσματα.
Τι πληροφορίες λαμβάνονταν με εκείνους τους κοριούς,
που πιθανώς να συνδυάζονταν με άλλες πληροφορίες για τις συνήθειές του
και, ίσως, την κατάσταση της υγείας του;
Μπορεί να ήταν κάποιος κατά του πάπα.
Ή άλλου πάπα. Μπορεί να ήθελαν να βγάλουν απ' τη μέση
τον πάπα Ράτσινγκερ ή τον πάπα Φραγκίσκο μέσα στο Βατικανό.
Όταν ακολουθήσαμε τις "εσωτερικές ενδείξεις"…
βρήκαμε ορισμένα εμπόδια,
εν μέρει επειδή οι απαντήσεις σε πολλές ερωτήσεις μας
μπορεί να έθιγαν την κυριαρχία του Βατικανού.
Υπάρχουν μικρά στοιχεία που υποδεικνύουν
ότι μπορεί να υπήρξε, ίσως όχι εντολή,
αλλά σιωπηλή συμφωνία με κάποια σκοτεινή δύναμη
που ήθελε την εξάλειψη του πάπα.
Στη δική μου περίπτωση, δεν υπήρχε τίποτα.
Δεν υπάρχει καμία συνωμοσία.
Η ΘΕΩΡΙΑ ΤΗΣ ΤΡΙΤΗΣ ΣΦΑΙΡΑΣ
Πόσοι πυροβολισμοί έγιναν εκείνη τη μέρα;
Εγείρονται πολλά ερωτήματα σχετικά με αυτό το θέμα,
το πόσες σφαίρες έριξε ο Αλί Αγκτσά.
Πάντα ισχυριζόταν ότι πυροβόλησε δύο φορές,
και πως στον τρίτο πυροβολισμό, που θα ήταν και ο θανάσιμος,
κόλλησε το πιστόλι του.
Άλλοι μάρτυρες, όμως,
λένε πως άκουσαν κι άλλους πυροβολισμούς, τουλάχιστον έναν.
Στη διάρκεια της έρευνας για την επίθεση στον Ιωάννη Παύλο Β',
οι δικαστές, που προσπάθησαν πολύ,
ήθελαν να μάθουν αν υπήρχε κι άλλος με όπλο.
Και γι' αυτό έπρεπε να πάρουν
την περιβόητη τρίτη σφαίρα που έπεσε στην επίθεση,
η οποία είχε σφηνωθεί στην πόρτα του παπικού οχήματος.
Ένας φωτογράφος που ήταν στην πλατεία Αγίου Πέτρου
είχε βγάλει φωτογραφίες τον πάπα.
Φαίνεται πως, σε κάποια φωτογραφία, τράβηξε έναν άντρα,
τον Οράλ Τσελίκ, επίσης Τούρκο και μέλος των Γκρίζων Λύκων,
να το σκάει από την πλατεία.
Είναι πλάτη, να κρατάει όπλο,
ίσως το όπλο που έριξε την τρίτη σφαίρα,
μια που κόλλησε το όπλο του Αλί Αγκτσά.
Χρειαζόμαστε εξηγήσεις.
Έχω μεγεθύνει τη φωτογραφία.
Είστε σίγουρος πως είναι ο Οράλ Τσελίκ;
Ναι, σίγουρα.
Αναγνωρίζετε το άτομο που φαίνεται;
Ναι, είναι ο Οράλ Τσελίκ. Το λέω εδώ και τρία χρόνια.
Τρία χρόνια το λέω πως είναι ο Οράλ Τσελίκ.
Δεν είναι κανένας άλλος.
Σχετικά με αυτό, την περίοδο που ήταν συνεργάσιμος,
ο Αγκτσά ήταν αρκετά ακριβής.
ΙΛΑΡΙΟ ΜΑΡΤΕΛΑ ΔΙΚΑΣΤΗΣ
Είχε δηλώσει
πως η επίθεση στον πάπα ήταν σχεδιασμένη με δύο άτομα,
εκείνον και τον Οράλ Τσελίκ.
Όταν ο πάπας ξεκίνησε την περιφορά στην πλατεία,
εκείνος και ο Οράλ Τσελίκ
ήταν ο καθένας σε μία πλευρά του διαδρόμου.
Κοιτάχτηκαν.
Βλέπετε, σε αυτήν τη φωτογραφία,
αυτός που φαίνεται να τρέχει με το όπλο στο χέρι
είναι Ιταλός αστυνομικός με πολιτικά.
Ορίστε. Είναι η πρώτη φορά που το αποκαλύπτω αυτό,
γιατί δεν είχα ευκαιρία να το αποκαλύψω.
Είναι αστυνομικός με πολιτικά που το 'σκασε
εκείνη τη μέρα στο Βατικανό.
Ποιος ξέρει για ποιο λόγο. Ίσως ήταν σε υπηρεσία.
ΚΡΥΜΜΕΝΗ ΚΑΜΕΡΑ
Ακούστε με προσεκτικά.
Ξεχάστε ό,τι έχετε ακούσει, τη σύνδεση με Βουλγαρία, όλα αυτά.
Όταν ο πάπας φτάνει μπροστά στο πλήθος,
του ρίχνουν με δύο όπλα.
Άλλοι δύο ήταν εκεί με τον Αγκτσά.
Ήταν κρίσιμη η εξέταση της σφαίρας.
Ήταν στοιχείο που θα αποδείκνυε ότι υπήρξε κι άλλος πυροβολισμός
και ότι η σφαίρα πιθανώς να ήταν από άλλο ένα Browning,
και συνεπώς να ολοκληρωθεί το σενάριο της επίθεσης,
να αποδειχτεί ότι υπήρξε συνεργός και συνωμοσία,
και μετά να ερευνηθεί το ζήτημα των εντολοδοτών.
Αυτό είναι ημιαυτόματο πιστόλι με φυσίγγιο που βρέθηκε
στον τόπο της επίθεσης στην πλατεία, και ένα βλήμα.
Αυτά είναι τα στοιχεία ενός φυσιγγίου.
Δείξαμε πως ένα παρόμοιο πιστόλι
χρησιμοποιήθηκε στην απόπειρα δολοφονίας του πάπα.
Ένα πράγμα ξεχωρίζει.
Αυτό το βλήμα έχει κάλυκα.
Δεν είναι μόνο από μόλυβδο.
Δεν σκοτώνει, τραυματίζει.
Επομένως, ο σκοπός του πιστολιού δεν ήταν να σκοτώσει τον πάπα
αλλά να τον τραυματίσει.
Τότε,
όταν αποφασίσαμε ότι ήταν πιθανή η θεωρία των τριών σφαιρών,
οι συνεργάτες μου κι εγώ αρχίσαμε να ψάχνουμε την τρίτη σφαίρα.
Ξέρετε πού τη βρήκαμε; Στο διάδημα της Παρθένου της Φάτιμα.
Ο πάπας Φραγκίσκος θα πάει στη Φάτιμα στην Πορτογαλία
για την επέτειο 100 ετών από την εμφάνιση ενός οράματος σε τρία παιδιά.
Το όραμα είπε στα παιδιά το 1917 για τους δύο παγκόσμιους πολέμους,
την πτώση της κομουνιστικής Ρωσίας και κάτι ακόμα,
που πρόσφατα αποκαλύφτηκε πως ήταν η απόπειρα δολοφονίας του πάπα.
Η ΠΡΟΦΗΤΕΙΑ
Πιστεύω πως ο Αλί Αγκτσά είναι εξαιρετικά έξυπνος.
Δεν είναι καθόλου ανόητος.
Πιστεύω πως ο Αλί Αγκτσά άρχισε ν' αλλάζει τα λεγόμενά του
και να δίνει διαφορετικές εκδοχές για να σώσει τη ζωή του.
Και από εκείνη τη στιγμή άρχισε να αλλάζει εκδοχές
και να δίνει παραληρηματικά οράματα για το τι είχε συμβεί,
συνδέοντας τα πάντα στο τρίτο μυστικό της Φάτιμα
και δηλώνοντας ενσάρκωση του Ιησού.
Θα αναστήσω αυτούς που η επιστήμη έχει κηρύξει νεκρούς,
αρκεί το Βατικανό να πει την αλήθεια
ότι είμαι ο Ιησούς Χριστός.
Θα τον αναστήσω.
Πείτε το στον Ρέιγκαν.
ΚΟΒΑ ΝΤΑ ΙΡΙΑ ΦΑΤΙΜΑ, ΠΟΡΤΟΓΑΛΙΑ
Τη σφαίρα που χτύπησε τον Ιωάννη Παύλο Β' και τον τραυμάτισε στην κοιλιά
και που βρέθηκε μέσα στο παπικό όχημα, το Campagnola,
ο ίδιος ο πάπας αποφάσισε να τη δέσει στο διάδημα
του αγάλματος της Παναγίας της Φάτιμα, επειδή ισχυριζόταν πάντα
πως τον έσωσε εκ θαύματος η Παναγία της Φάτιμα.
Γι' αυτό δεν διατάχθηκε ποτέ βαλλιστική ανάλυση της σφαίρας,
αν και έτσι θα μαθαίναμε την αλήθεια.
Αν παίρναμε αυτήν τη σφαίρα, θα την αναλύαμε
και θα αποδεικνύαμε ότι δεν ήταν από το Browning του Αλί Αγκτσά.
Το ξέραμε ήδη πως το Browning είχε ρίξει δύο σφαίρες.
Μακάρι να γινόταν να αναλυθεί.
Για τον Ιωάννη Παύλο Β',
είναι συμβολικός τρόπος να πει σε αυτούς που οργάνωσαν την επίθεση
"Ξέρω, σας συγχωρώ και σφραγίζω για πάντα αυτήν την υπόθεση.
Δεν θα το ξανασυζητήσουμε".
Δεν υπάρχει απολύτως καμία τρίτη σφαίρα.
Δεν υπάρχει.
Πρέπει να δεις τις εικόνες
που έχουν στα χέρια τους οι επιστήμονες της αστυνομίας της Ρώμης.
Πιστεύω πως ο Αλί Αγκτσά δεν ξέρει στ' αλήθεια ποιος διέταξε τη δολοφονία,
την απόπειρα δολοφονίας του Ιωάννη Παύλου Β'.
Πιστεύω πως εκείνος έλαβε αυτήν την εντολή
και κάποια χρήματα για να κάνει τη δουλειά του ως επαγγελματίας δολοφόνος.
Η επίθεση στον Ιωάννη Παύλο Β' είναι μια ιστορία
που έχει εμπνεύσει τους περισσότερους συγγραφείς και τα περισσότερα άρθρα,
και εκδοχές.
Μπορεί να μάθουμε σε 50 χρόνια.
Μπορεί σε 100 χρόνια να ανακαλυφθεί ότι στην πραγματικότητα
ο καρδινάλιος ή άλλος ιεράρχης ήταν τρομερός πράκτορας μυστικής υπηρεσίας
και είχε αναλάβει την εξόντωση του πάπα.
27 ΔΕΚΕΜΒΡΙΟΥ 1983
Είναι πραγματικά απίστευτο γεγονός.
Είναι ένας άντρας που υποφέρει,
και έρχεται να σε επισκεφτεί.
Γιατί σε όλη την ιστορία του κόσμου υπάρχει η εκδίκηση.
Και τότε αυτός ήρθε να με δει.
Και, φυσικά,
δεν το περίμενα.
Ο διευθυντής της φυλακής είπε ότι ο πάπας ήθελε να με επισκεφτεί.
Είπα ότι θα χαιρόμουν πολύ.
Και τότε ήρθε ο πάπας. Είναι απίστευτο.
Ήταν σαν να επισκεπτόταν έναν φίλο ή γείτονά του.
Είπε "Καλημέρα, Αλί".
Φυσικά…
τον υποδέχτηκα σαν φίλο, ή μάλλον σαν αδερφό.
Και τότε…
τον ρώτησα αν με συγχώρεσε.
Είπε "Ναι, αμέσως, στο ραδιόφωνο του Βατικανού".
Τον ρώτησα "Προσεύχεστε για μένα;"
"Ναι. Προσεύχομαι κάθε μέρα για σένα".
Ήταν μεγάλη έκπληξη.
Ο πάπας προσευχόταν κάθε μέρα για μένα.
Νιώθεις απελευθερωμένος.
Μεγάλη ευτυχία, μεγάλη γαλήνη.
Για μένα, ήταν ιστορική στιγμή,
αξέχαστη στιγμή στη ζωή μου.
Η συγχώρεση του πάπα ήταν σαν θαύμα.
Πιστεύω πως θα παραμείνει μυστήριο, γιατί δεν πιστεύω
πως θα είναι ποτέ δυνατόν να βρεθούν αδιάσειστες αποδείξεις
για τον υπεύθυνο για την επίθεση στον πάπα.
Δεν έχουμε καταλήξει σε ομοφωνία.
Ακόμα δεν μπορούμε να καταλήξουμε κάπου.
Με τον καιρό, πιστεύω πως η αλήθεια θα βγει στο φως.
Η ιστορική αλήθεια, όμως, θα πάρει πολύ καιρό.
Ο Αγκτσά εξέτισε 19 χρόνια σε φυλακή στην Ιταλία για την επίθεση.
Αποφυλακίστηκε το 2000 και μετά εξέτισε άλλα 10 χρόνια
στην Τουρκία για τον φόνο ενός αρχισυντάκτη.
Τώρα, πάνω από 30 χρόνια μετά,
εκείνη η συγχώρεση τον φέρνει ξανά στο Βατικανό
για να αποδώσει φόρο τιμής στον παπικό τάφο.
Σήμερα ήρθα εδώ επειδή η 27η Δεκεμβρίου
είναι η επέτειος της συνάντησής μου με τον πάπα το 1983.
Χαίρομαι που είμαι στην Πλατεία Αγίου Πέτρου,
το μέρος όπου έγινε το θαύμα και κοιτίδα του χριστιανισμού.
Πήγα εκεί να τον επισκεφτώ,
και όταν ήμουν μπροστά στον τάφο του πάπα, είπα
"Αδερφέ Κάρολ Βοϊτίλα,
ήρθα να τιμήσω τη μνήμη σου.
Γι' αυτό είμαι εδώ".
Μια ενέργεια, ας πούμε, κάτι υπεράνθρωπο, υπερφυσικό.
Είπε "Έπρεπε να το κάνεις".
Εννοούσε ότι αναγκαστικά έπρεπε να συμβεί.
ΙΣΤΟΡΙΕΣ ΚΑΤΑΣΚΟΠΕΙΑΣ
Υποτιτλισμός: Σύλβια Τσάτσαρη